Republik Irlandia

Republik Irlandia, atau dikenal sebagai Irlandia sajo, adolah sabuah nagara di Eropa barat lauik nan tadiri dari 26 dari 32 county di pulau Irlandia. Ibu kota jo kota tagadangnyo adolah Dublin, di sisi timur pulau. 

Nagara ko adolah salah ciek nagara nan hutannyo paliang saketek di Eropa."History of Forestry in Ireland" . Teagasc. Sampai akhia Abaik Patangahan, tanah ko bahutan labek. Patumbuahan rawa salimuik jo pambukaan hutan sacaro ekstensif untuak batani diyakini manjadi panyabab utamo gundulnyo hutan.

Pangaruah Samudra Atlantik jo pamanehan Aruih Taluak mampangaruahi pola cuaca di Irlandia. Suhu babedo sacaro regional, jo wilayah tangah sarato timur condoang labiah ekstrim. Namun, karano iklim lauik sadang, suhu jarang labiah randah dari −5 °C (23 °F) di musim dingin atau labiah tinggi dari 26 °C (79 °F) di musim paneh.

Politik Irlandia barado dalam karangko republik parlementer kesatuan. Oireachtas adolah parlemen nasional bikameral nan tadiri dari Presiden jo duo Dewan Oireachtas: Dáil Éireann (Dewan Perwakilan Rakyat) dan Seanad Éireann (Senat).Article 15.2 of the Constitution of Ireland. Presiden manjabaik sabagai kapalo nagara nan dipiliah untuak maso jabatan tujuah tahun, jo dapek pulo dipiliah sakali lai. Presiden pado dasarnyo basifat seremonial, tapi dipicayokan jo kuaso konstitusional tatantu badasarkan saran Dewan Nagara, takah punyo kaleluasaan mutlak untuak marujuak RUU ka Mahkamah Agung untuak kaputusan tantang konstitusionalitasnyo.

Panduduak nagara ko pado tahun 2022 bajumlah 5.149.139 jiwa, nan sakitar 2,1 juta jiwa tingga di Area Dublin Rayo."Population and Migration Estimates, April 2018" , Central Statistics Office, released 28 August 2018 Pado 2011, Irlandia punyo tingkek kelahiran tatinggi di Uni Eropa, 16 kelahiran per 1.000 panduduak.Ireland continues to have highest birth rate in the European Union . BBC News. (20 December 2012). Retrieved 16 July 2013.

 Rujukan 

Kategori:Nagara di Eropa